Grønne sertifikater var omdiskutert. Blant annet ble det hevdet at resultatet ville bli et kraftoverskudd som ville bli eksportert til Tyskland og Storbritannia. Regjeringen ønsket i 2016 å fastholde systemet til 2021, for deretter la markedet bestemme priser. Prisen var til å begynne med 20 øre/kWh, men falt til 14 øre i 2015, og videre til 5 øre i 2016/2017. Sverige planla å fortsette til 2030, med et mål om 18 TWh utbygd kapasitet.